cyanic-selkie/wikianc huggingface dataset:
โกวิท ภักดีภูมิ
พลตำรวจเอก โกวิท ภักดีภูมิ (สกุลเดิม ภู่พานิช) อดีตสมาชิกวุฒิสภา เกิดเมื่อวันที่ 30 มีนาคม พ.ศ. 2481 (บางข้อมูลว่าเป็นวันที่ 24 กรกฎาคม ปีเดียวกัน) ที่จังหวัดอ่างทอง จบการศึกษาระดับมัธยมศึกษา จาก โรงเรียนอัสสัมชัญศรีราชาและโรงเรียนพระนครวิทยาลัย, ระดับปริญญาตรีวิทยาศาสตรบัณฑิตจาก Heald College รัฐแคลิฟอร์เนีย สหรัฐอเมริกา, วิทยาลัยตำรวจ F.B.I. สหรัฐอเมริกา, สถาบันบัณฑิตพัฒนบริหารศาสตร์ (นิด้า), โรงเรียนสืบสวนสอบสวน กรมตำรวจ, วิทยาลัยกองทัพบก ชุดที่ 21 และวิทยาลัยป้องกันราชอาณาจักร รุ่นที่ 28 (วปอ.28)
รับราชการตำรวจ โดยเริ่มจาก สารวัตรศูนย์ควบคุมข่าวรถวิทยุ ประจำกองปราบปราม จนกระทั่งได้เลื่อนตำแหน่งเรื่อยมาจนถึงเป็นผู้ช่วยอธิบดีกรมตำรวจ ที่ปรึกษาอธิบดีกรมตำรวจ รองผู้บัญชาการสำนักงานตำรวจแห่งชาติด้านการปราบปรามยาเสพย์ติด และที่ปรึกษาของสำนักงานตำรวจแห่งชาติ
ในทางการเมือง ได้รับเลือกตั้งเป็น ส.ว.ของจังหวัดอ่างทอง จากการเลือกตั้งเมื่อวันที่ 2 มีนาคม พ.ศ. 2551 และเคยมีข่าวคราวว่าได้มีชื่อเสนอเข้าชิงตำแหน่งประธานวุฒิสภาด้วย นอกจากนี้ยังมีตำแหน่งทางสังคมและในแวดวงกีฬาของไทยหลายตำแหน่ง อาทิ เลขาธิการสมาคมแบดมินตันแห่งประเทศไทย, ประธานสภามวยแห่งเอเชีย (ABC), รองประธานสภามวยโลก (WBC) และเป็นผู้ดำเนินกิจการของสภามวยโลกในประเทศไทย สืบต่อจากนายสหสมภพ ศรีสมวงศ์ ที่ถึงแก่กรรมไปในปี พ.ศ. 2543 โดยมีตำแหน่งเป็นรองประธานสภามวยโลก (และเป็นรักษาการประธานสภามวยโลกในต้นปี พ.ศ. 2557 หลังจากโฆเซ ซูไลมัน ประธานสภามวยโลกชาวเม็กซิกันถึงแก่กรรมไป ) และเป็นประธานกรรมการกลุ่มบริษัทสหชาติ เป็นต้น ชีวิตครอบครัว สมรสกับ นางดวงใจ ภักดีภูมิ (นามสกุลเดิม: สุวรรณมาศ)น้องสาวร่วมบิดามารดา ของ นางผิวผ่อง รังสิตพล (นามสกุลเดิม :ณรงค์เดช) ภรรยานายสุขวิช รังสิตพล อดีตรองนายกรัฐมนตรีและรัฐมนตรีว่าการกระทรวงศึกษาธิการ
กรุงศรี ออโต้
กรุงศรี ออโต้ หรือ บริษัท อยุธยา แคปปิตอล ออโต้ ลีส จำกัด (มหาชน) (AYCAL) เป็นบริษัทที่ถือหุ้นทั้งหมดโดยธนาคารกรุงศรีอยุธยา จำกัด (มหาชน) (Bank of Ayudhya Public Company Limited ชื่อย่อ: BAY) โดยก่อตั้งเมื่อปี พ.ศ. 2535 มีสำนักงานใหญ่แห่งแรกที่จังหวัดกรุงเทพมหานคร ณ ถนนวิทยุ เพื่อดำเนินธุรกิจให้สินเชื่อเช่าซื้อยานพาหนะ ในชื่อบริษัท จีเอฟ ลีสซิ่ง จำกัด
ในวันที 14 กุมภาพันธ์ 2551 ธนาคารกรุงศรีอยุธยา จำกัด (มหาชน) เข้าถือหุ้น 100% และ ได้เปลี่ยนชื่อจาก บริษัท จีอี แคปปิตอล ออโต้ ลีส จำกัด (มหาชน) เป็น บริษัท อยุธยา แคปปิตอล ออโต้ ลีส จำกัด (มหาชน)
ประวัติ
เมื่อปี 2541 จีอี แคปปิตอล เข้าถือหุ้น 100% เต็ม และต่อมาได้เปลี่ยนชื่อเป็นบริษัท จีอี แคปปิตอล ออโต้ ลีส จำกัด (มหาชน) (GECAL)
14 กุมภาพันธ์ 2551 ธนาคารฯเข้าซื้อกิจการบริษัท จีอี แคปปิตอล ออโต้ ลีส จำกัด (มหาชน) (GECAL) เสร็จสมบูรณ์ ซึ่งส่งผลให้พอร์ตสินเชื่อของธนาคารฯ เติบโตขึ้นประมาณร้อยละ 17 ณ วันโอนกิจการ และต่อมา GECAL เปลี่ยนชื่อเป็น บริษัท อยุธยา แคปปิตอล ออโต้ ลีส จำกัด (มหาชน) (AYCAL)
ต่อมาในปี 2556 จากการเข้าถือหุ้นในธนาคารกรุงศรีอยุธยา จำกัด (มหาชน) ของธนาคารโตเกียว – มิตซูบิชิ ยูเอฟเจ หรือ BTMU (The Bank of Tokyo – Mitsubishi UFJ, Ltd.) บริษัทย่อยของ มิตซูบิชิ ยูเอฟเจ ไฟแนนเชียล กรุ๊ป หรือ MUFG (Mitsubishi UFJ Financial Group, Inc.) ส่งผลให้เกิดการเปลี่ยนแปลงต่อการบันทึกสินเชื่อใหม่ของสินเชื่อรถใหม่ “กรุงศรี นิวคาร์” ซึ่งถูกบันทึกเข้าระบบบัญชีของธนาคารกรุงศรีอยุธยาโดยตรง
ในปี 2557 กรุงศรี ออโต้ บางส่วนได้โอนย้ายไปสังกัด “กลุ่มงานธุรกิจสินเชื่อยานยนต์” ภายใต้ธนาคารกรุงศรีอยุธยา จำกัด (มหาชน) โดยมีผลิตภัณฑ์ กรุงศรี นิว คาร์ กรุงศรี คาร์ ฟอร์ แคช กรุงศรี รถบ้าน  กรุงศรี ยูสด์ คาร์  กรุงศรี ทรัค และ กรุงศรี ฟลีท แอนด์ ลีสซิ่ง ในขณะที่บริษัท อยุธยา แคปปิตอล ออโต้ ลีส จำกัด (มหาชน) จะมีผลิตภัณฑ์สินเชื่อกรุงศรี มอเตอร์ไซค์ กรุงศรี บิ๊ก ไบค์ กรุงศรี ยูสด์ บิ๊ก ไบค์ และ กรุงศรี อินเวนทอรี่ ไฟแนนซ์
สโมสรฟุตบอลคายา–อีโลอีโล
สโมสรฟุตบอลคายา–อีโลอีโล (จดทะเบียนบริษัทในชื่อ บริษัท สโมสรฟุตบอลอูนา คายา จำกัด ) เป็นสโมสรฟุตบอลอาชีพฟิลิปปินส์ตั้งอยู่ที่อีโลอีโลซิตี ปัจจุบันลงเล่นในฟิลิปปินส์ฟุตบอลลีกซึ่งเป็นลีกสูงสุดของฟุตบอลฟิลิปปินส์ สโมสรชนะเลิศยูเอฟแอลคัพและโกปาเปาลิโนอัลกันตาราอย่างละหนึ่งสมัย นอกจากนี้ คายายังได้เข้าร่วมแข่งขันเอเอฟซีคัพ
สโมสรก่อตั้งในชื่อ "สโมสรฟุตบอลคายา" เมื่อ ค.ศ. 1996 โดยมีที่ตั้งอยู่ที่มากาตี ชื่อของสโมสรมาจากคำในฟิลิปีโนว่า káya ("เราทำได้") ส่วนในตากาล็อกเก่าคำนี้ได้รับการนิยามว่า susi ng kapatiran ("กุญแจสู่ความเป็นเมืองพี่น้อง") ที่มาของชื่อของทั้งสองแบบหล่อหลอมให้ทีมมีวิสัยทัศน์และจิตวิญญาณที่ดี สโมสรเป็นสมาชิกผู้ร่วมก่อตั้งของยูไนเต็ดฟุตบอลลีก (ยูเอฟแอล) ซึ่งเป็นลีกสูงสุดโดยพฤตินัยของประเทศ พวกเขาแข่งขันในลีกนี้ตั้งแต่ ค.ศ. 2010 ถึง 2016 ต่อมาใน ค.ศ. 2017 สโมสรเปลี่ยนชื่อเป็นสโมสรฟุตบอลคายา–มากาตี และย้ายไปเข้าร่วมฟิลิปปินส์ฟุตบอลลีกซึ่งเป็นลีกสูงสุดอย่างเป็นทางการของประเทศ และใน ค.ศ. 2018 สโมสรย้ายไปตั้งที่อีโลอีโลซิตีและเปลี่ยนชื่อสโมสรอีกครั้ง
11 มกราคม
วันที่ 11 มกราคม เป็นวันที่ 11 ของปี ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 354 วันในปีนั้น (355 วันในปีอธิกสุรทิน)
รายชื่อภาพยนตร์ไทย พ.ศ. 2513
'''รายชื่อภาพยนตร์ไทย ที่ออกฉายครั้งแรกใน พ.ศ. 2513'''
อมรเทพ คนหาญ
อมรเทพ คนหาญ เกิดเมื่อวันที่ 6 ตุลาคม ค.ศ. 1995) เป็นสมาชิกวอลเลย์บอลชายทีมชาติไทย  ปัจจุบันเล่นให้กับสโมสรวอลเลย์บอลพิษณุโลก
เซเวน (นักร้องเกาหลี)
เซเวน (Seven; ; เกิด เกิดเมื่อ 9 พฤศจิกายน ค.ศ. 1984) หรือ ชเว ดง-อุก   เป็นนักร้องเพลงป็อปจากเกาหลีใต้ เจ้าของเพลงดัง Come back to me
เซเวน ได้เข้าสู่ค่ายเพลง YG Entertainment ตั้งแต่อายุ 15 ปี เขาได้ฝึกฝนการร้องการเต้นเป็นเวลา 4 ปีจนได้ออกอัลบั้มแรกในปี 2003 ประสบความสำเร็จทั่วเอเชีย เซเวนได้ออกผลงานมาแล้ว 5 ชุด (เกาหลี 4 ,ญี่ปุ่น 1) ทางด้านบทบาทการแสดง เซเวนรับบทเจ้าชายส้มหล่นในซีรียส์เกาหลีชื่อดัง “รักวุ่นวายของเจ้าชายส้มหล่น”
ในปี 2006 เซเวนคว้ารางวัลเอ็มทีวี เอเชีย อวอร์ดส สาขาศิลปินยอดนิยมจากประเทศเกาหลีไปได้
อัลบั้ม Se7olution อัลบั้มใหม่ชุดที่ 4 อัลบั้มชุดนี้ได้ร่วมงานกับ Lee Yong Hyun จากวง Big Mama มาแต่งเนื้อและทำนองให้ ในเพลง “Shin Hal Kae” (Down For You) นอกจากนี้เซเวนยังแต่งเนื้อเพลง “Can You Feel Me” Featuring แร็พเปอร์รุ่นน้องจี-ดรากอนจากวงบิ๊กแบง และเพลง “Heo Rak Hae Jou” featuring แท ยัง จากวงบิ๊กแบง เซเวนยังได้ชวนแร็ปเปอร์ชื่อดัง Teddy จากวง 1TYM มาช่วยแต่งเนื้อร้องและทำนองในเพลง “La La La” และเป็นโคโปรดิวเซอร์ให้อีกหลายเพลง
รายพระนามคู่อภิเษกสมรสในพระมหากษัตริย์เดนมาร์ก
คู่อภิเษกสมรสในพระมหากษัตริย์เดนมาร์ก จะดำรงพระอิศริยยศเป็น "สมเด็จพระราชินีแห่งเดนมาร์ก" ถ้าพระประมุขเป็นสตรี คู่อภิเษกสมรสจะได้รับพระอิสริยยศเป็นเจ้าชายพระราชสวามี ในระหว่างที่ยังเป็นสหภาพคาลมาร์ตั้งแต่ปี พ.ศ. 1923 จนถึง พ.ศ. 2357 คู่อภิเษกสมรสนั้นจะไดรับพระอิสริยยศ สมเด็จพระราชินีแห่งนอร์เวย์ ด้วย และในระหว่างปี พ.ศ. 1932 ถึง พ.ศ. 2063 คู่อภิเษกสมรสจะไดรับพระอิสริยยศ สมเด็จพระราชินีแห่งสวีเดน ด้วย
กีฬามหาวิทยาลัยแห่งประเทศไทย ครั้งที่ 31
กีฬามหาวิทยาลัยแห่งประเทศไทย ครั้งที่ 31 หรือ ทองกวาวเกมส์ จัดการแข่งขันวันที่ 10- 17 มกราคม พ.ศ. 2547 ณ มหาวิทยาลัยเชียงใหม่ จังหวัดเชียงใหม่ โดยมีมหาวิทยาลัยเชียงใหม่เป็นเจ้าภาพจัดการแข่งขัน
ตราสัญลักษณ์
ตราสัญลักษณ์ประจำการแข่งขันกีฬามหาวิทยาลัยแห่งประเทศไทย ครั้งที่ 31 ได้รับแรงบันดาลใจมาจากตราสัญลักษณ์ของมหาวิทยาลัยเชียงใหม่ ซึ่งมีลักษณะเป็นรูปช้างชูคบเพลิง โดยนำเสนอในรูปแบบเป็นการเชิดชูการกีฬาแทน โดยใช้ "วงกลม" เพื่อแสดงถึงการกีฬา เพราะสามารถสื่อให้เห็นถึงกีฬาหลายชนิด เช่น ฟุตบอล วอลเลย์บอล บาสเกตบอล
สำหรับสีที่ใช้ คือ สีแสด มาจากสีของดอกทองกวาวซึ่งเป็นสัญลักษณ์สำคัญในการแข่งขันกีฬาครั้งนี้ และยังได้สื่อถึงไฟแห่งการกีฬาที่กำลังจะลุกโชติช่วง ในการแข่งขันกีฬามหาวิทยาลัยครั้งนี้ด้วย
นอกจากนั้น สัญลักษณ์ได้ถูกคลี่คลายรูปทรงออกมาให้ใกล้เคียงกับรูปทรงพื้นฐานเลขาคณิต เพื่อให้สามารถมองออกเป็นสิ่งต่าง ๆ ได้แล้วแต่สายตาของผู้ดูอีกด้วย คือ สามารถมองเป็น เลข ๔ เพื่อฉลองในโอกาสสถาปนามหาวิทยาลัยเชียงใหม่ครบ 40 ปี หรือรูปเปลวเพลิงของคบเพลิงแห่งการกีฬาได้เช่นเดียวกัน
ตัวนำโชค
ตัวนำโชค คือ ลูกช้างสีม่วง เพราะความหมายของลูกช้างนั้นก็คือสัญลักษณ์ของมหาวิทยาลัยเชียงใหม่ อีกทั้งยังมีความหมายถึงความร่าเริง สง่างาม และตื่นตัวที่จะใฝ่หาความรู้ โดยดึงจุดเด่นของวัตนธรรมอันเป็นเอกลักษณ์ของภาคเหนือมาแสดงออกในรูปแบบของ เครื่องแต่งกาย ท่าทางและเส้นสายที่ออกแบบ โดยอิงมาจากจิตรกรรมไทยของภาคเหนือมาเป็นจุดเด่นในการออกแบบท่าทางของลูกช้างเพื่อแสดงออกถึงความยินดีที่มหาวิทยาลัยเชียงใหม่ได้รับเกียรติเป็นเจ้าภาพและจะครบรอบของการสถาปนามหาวิทยาลัยครบ 40 ปี
ภาษาเซนทิเนล
ภาษาเซนทิเนล (Sentinelese) เป็นภาษาที่สันนิษฐานกันว่าเป็นภาษาของชาวเซนทิเนลแห่งเกาะเซนทิเนลเหนือในหมู่เกาะอันดามัน ประเทศอินเดีย แต่เนื่องจากการขาดการติดต่อระหว่างชาวเซนทิเนลกับส่วนที่เหลือของโลกเป็นเวลาอย่างน้อยสามศตวรรษ เราจึงไม่ทราบข้อมูลเกี่ยวกับภาษาของพวกเขาเลย และไม่มีทางที่เราจะทราบสถานะของภาษานี้ เนื่องจากชาวเกาะไม่อนุญาตให้คนภายนอกขึ้นเกาะ โดยแสดงความเป็นปฏิปักษ์อย่างยิ่งต่อผู้ที่พยายามจะเข้าไป
กีฬามหาวิทยาลัยแห่งประเทศไทย ครั้งที่ 31
ตัวนำโชค
ชื่อของลูกช้างสีม่วง คือ สะบัดชัย ชื่อเรียกของกลองชนิดหนึ่งในภาคเหนือ อันเป็นเอกลักษณ์ทางวัฒนธรรมที่ดีงามโดยกลองสะบัดชัยนั้นจะตีก็เพื่อปลุกใจให้ฮึกเหิม และยังสื่อความหมายได้ว่า ชัยชนะที่ยิ่งใหญ่ แต่ชัยชนะในที่นี้นั้นก็จะหมายถึงชัยชนะในเรื่องของมิตรภาพที่จะเกิดในการแข่งขันครั้งนี้มากกว่าชัยชนะในเกมกีฬา
สรุปเหรียญการแข่งขัน
สรุปเหรียญการแข่งขัน 5 สถาบันแรก คือ
ภาษาเซนทิเนล
การจำแนกประเภท
สันนิษฐานกันว่าชาวเซนทิเนลใช้ภาษาเพียงภาษาเดียว และภาษานั้นเป็นสมาชิกของตระกูลภาษาอันดามัน เมื่อพิจารณาจากข้อมูลที่มีไม่มากนักในแง่ความใกล้เคียงด้านวัฒนธรรมและเทคโนโลยีรวมทั้งความใกล้ชิดทางภูมิศาสตร์กับเกาะอื่น ๆ คาดว่าภาษาของพวกเขาน่าจะใกล้ชิดกับภาษากลุ่มเอิงเกอ (Ongan) มากกว่าภาษากลุ่มอันดามันใหญ่ (Great Andamanese) ในหน้า 10 ของหนังสือ A Grammar of the Great Andamanese Language: An Ethnolinguistic Study (ไวยากรณ์ภาษาอันดามันใหญ่ : การศึกษาทางภาษาศาสตร์ชาติพันธุ์) ของแอนวิตา แอบบี นักภาษาศาสตร์ชาวอินเดีย มีแผนภูมิตระกูลภาษาอันดามันที่ช่วยให้เข้าใจมากขึ้นว่าภาษาเซนทิเนลเกี่ยวข้องกับภาษาอื่น ๆ ในตระกูลนี้อย่างไร ถึงกระนั้น เคยมีการพาผู้พูดภาษาเอิงเกอไปยังเกาะเซนทิเนลเหนืออย่างน้อยสองครั้งเพื่อให้ช่วยสื่อสารกับชาวเกาะ ปรากฏว่าพวกเขาไม่สามารถรู้จำภาษาที่ชาวเกาะใช้ระหว่างการแลกเปลี่ยนสนทนาที่เกิดขึ้นสั้น ๆ อย่างไม่เป็นมิตรได้เลย
สถานะ
ภาษาเซนทิเนลจัดเป็นภาษาใกล้สูญเนื่องจากมีผู้พูดน้อย แม้ยังไม่ทราบจำนวนผู้พูดที่แน่นอน แต่ประมาณกันว่าอยู่ระหว่าง 100 ถึง 250 คน รายงานการวิจัยของรัฐบาลอินเดียได้ประมาณอย่างคร่าวไว้ว่าผู้พูดภาษานี้มีจำนวน 100 คน (ณ ปี พ.ศ. 2549) แต่เกรเกอรี แอนเดอร์สัน นักภาษาศาสตร์ชาวอเมริกันกล่าวว่า "[ในเมื่อ] ไม่ทราบข้อมูลและไม่มีการติดต่อกับผู้พูด ก็ควรจัดให้เป็นภาษาในข่ายใกล้สูญ จำนวนผู้พูดเป็นความเพ้อฝันโดยแท้ เพราะไม่เคยมีการนับเลยสักครั้ง
จำนวนแบริออน
ในการศึกษาฟิสิกส์อนุภาค จำนวนแบริออน (Baryon number) คือจำนวนควอนตัมโดยประมาณตามกฎการอนุรักษ์พลังงานของระบบหนึ่งๆ นิยามได้ดังนี้
โดยที่ nq คือจำนวนของควาร์ก และ nundefined คือจำนวนของแอนติควาร์ก อนุภาคแบริออน (ประกอบด้วยควาร์ก 3 ตัว) มีค่าแบริออนเท่ากับ +1 อนุภาคเมซอน (1 ควาร์กกับ 1 แอนติควาร์ก) มีค่าแบริออนเท่ากับ 0 และอนุภาคแอนติแบริออน (3 แอนติควาร์ก) มีค่าแบริออนเท่ากับ -1 สำหรับอนุภาคฮาดรอนแบบพิเศษ เช่น เพนตาควาร์ก (มี 4 ควาร์กกับ 1 แอนติควาร์ก) หรือ เตตระควาร์ก (2 ควาร์กกับ 2 แอนติควาร์ก) อาจจัดประเภทเป็นได้ทั้งอนุภาคแบริออนหรือเมซอน ขึ้นอยู่กับจำนวนแบริออนของมัน
เรสเซิลเมเนีย 2
เรสเซิลมาเนีย ครั้งที่ 2 จัดในวันที่ 7 เมษายน ค.ศ. 1986 ในสหรัฐอเมริกา โดยมีจำนวนผู้เข้าชมในสนามทั้งสิ้น 40,085 คน เป็นการจัดขึ้นครั้งที่ของ เรสเซิลมาเนีย และ เป็นรายการจัดขึ้นครั้งที่ 3 ของรายการเพย์-เพอร์-วิว โดยครั้งนี้เป็นปีเดียวที่มีการจัดในสนามถึง 3 แห่ง ในวันเดียวกัน คือ Nassau Coliseum อยู่ที่ Uniondale, New York, Rosemont Horizon อยู่ที่ Rosemont, Illinois และ L.A. Sports Arena อยู่ที่ Los Angeles, California
เบื้องหลัง
ก่อนหน้านี้ คิง คอง บันดี้ ได้มีเรื่องกับ ฮัลค์ โฮแกน ในการชิงแชมป์โลก WWF ทำให้ต้องเจอกันในคึกเรสเซิลเมเนีย ครั้งที่ 2
เหยียนคัง
เหยียนคัง เป็นชื่อศักราชลำดับที่ 6 ในรัชสมัยพระเจ้าเหี้ยนเต้แห่งราชวงศ์ฮั่นตะวันออก ชื่อศักราชเหยียนคังใช้ในปี ค.ศ. 220 ตั้งแต่เดือน 3 ถึงเดือน 10 รวมเวลา 8 เดือน ถือเป็นชื่อรัชศกสุดท้ายของราชวงศ์ฮั่นตะวันออก
ศักราชเหยียนคังปีที่ 1 เดือน 10 พระเจ้าเหี้ยนเต้แห่งราชวงศ์ฮั่นตะวันออกถูกบังคับให้สละราชบัลลังก์ให้โจผี ถือเป็นการสิ้นสุดการปกครองของราชวงศ์ฮั่นตะวันออกและเข้าสู่ยุคสามก๊ก โจผีชิงอำนาจราชวงศ์ฮั่นมาเป็นของตนและสถาปนารัฐวุยก๊กขึ้น ชื่อศักราชถูกเปลี่ยนจากเหยียนคังเป็นอ้วยโช่ (黄初 หฺวางชู)
ด้านซุนกวนในตอนแรกยอมเป็นสวามิภักดิ์เป็นรัฐประเทศราชของโจผี จึงใช้ชื่อศักราชเหยียนคังและอ้วยโช่ตามลำดับ จนกระทั่งศักราชอ้วยโช่ปีที่ 3 (ค.ศ. 222) ซุนกวนประกาศตั้งตนเป็นอิสระจากวุยก๊ก และใช้ชื่อศักราชเป็นหฺวางอู่ (黃武) ภายหลังเมื่อจะบันทึกถึงเหตุการณ์ในช่วงศักราชเหยียนคังและอ้วยโช่ ก็เปลี่ยนไปเรียกด้วยศักราชเจี้ยนอันแทน
ชาวเซนทิเนล
ชาวเซนทิเนล (Sentinelese/Sentineli/Senteneli/Sentenelese people) หรือ ชาวเกาะเซนทิเนลเหนือ (North Sentinel Islanders) เป็นคนพื้นเมืองกลุ่มหนึ่งของหมู่เกาะอันดามันในอ่าวเบงกอล อาศัยอยู่บนเกาะเซนทิเนลเหนือซึ่งตั้งอยู่ทางทิศตะวันตกของกลุ่มเกาะอันดามันใหญ่ตอนใต้ พวกเขาเป็นที่รู้จักจากความเกลียดกลัวคนแปลกหน้าซึ่งแสดงออกด้วยการต่อต้านอย่างรุนแรงต่อคนภายนอกที่พยายามเข้าไปติดต่อด้วย สังคมชาวเซนทิเนลยังคงเป็นสังคมล่าสัตว์และเก็บรวบรวมอาหาร โดยยังชีพด้วยการล่าสัตว์ จับปลา และเก็บพืชป่า ไม่ปรากฏหลักฐานว่ามีการทำเกษตรกรรมหรือมีวิธีก่อไฟ ภาษาของพวกเขายังไม่ได้รับการจัดจำแนกกลุ่มและไม่สามารถเข้าใจกันได้กับภาษาจาราวาซึ่งเป็นภาษาของกลุ่มคนพื้นเมืองที่อาศัยอยู่ใกล้ที่สุด
รัฐบาลอินเดียได้กำหนดให้ชาวเซนทิเนลเป็นเผ่าชนที่ได้รับการลงทะเบียน (Scheduled Tribe)
รายชื่อตอนในสกูบี้-ดู
รายชื่อตอนของ สกูบี้-ดู เป็นรายชื่อของซีรีส์ต่างๆของสกูบี้-ดู ตั้งแต่ 13 กันยายน 1969 ถึง ปัจจุบัน''หมายเหตุ:รายชื่อนี้รวมกับ รายการโทรทัศน์ฉบับพิเศษ ที่แสดงร่วมกับการ์ตูนเรื่องอื่นๆด้วย ''
Scooby-Doo, Where Are You!
ออกอากาศตั้งแต่ 13 กันยายน 1969 – 31 ตุลาคม 1970 (25 ตอน) โดยแบ่งเป็น 2 ซีซั่น ออกอากาศทางช่อง ซีบีเอส เวลา 10.30 น. ออกอากาศวันละ 30 นาที
The New Scooby-Doo Movies
ออกอากาศตั้งแต่วันที่ 9 กันยายน 1972 - 27 ตุลาคม 1973 (24 ตอน) โดยแบ่งเป็น 2 ซีซั่น ออกอากาศทางช่อง ซีบีเอส ออกอากาศวันละ 40 นาที
The Scooby-Doo Show
ออกอากาศตั้งแต่วันที่ 11 กันยายน 1976 - 23 ธันวาคม 1973 (40 ตอน) โดยแบ่งเป็น 3 ซีซั่น ออกอากาศทางช่อง เอบีซี เวลา 9.30 น. ออกอากาศวันละ 30 นาที
Scooby-Doo and Scrappy-Doo
ออกอากาศตั้งแต่วันที่ 22 กันยายน 1979 - 5 มกราคม 1980 (16 ตอน) ซึ่งมีเพียง 1 ซีซั่น ออกอากาศทางช่อง เอบีซี ออกอากาศวันละ 30 นาที
Scooby-Doo and Scrappy-Doo (การ์ตูนสั้น)
ออกอากาศตั้งแต่วันที่ 8 พฤศจิกายน 1980 - 18 ธันวาคม 1982 (33 เทป 99 ตอน) โดยแบ่งเป็น 3 ซีซั่น ออกอากาศทางช่อง เอบีซี ออกอากาศวันละ 30 นาที ตอนละ 7 นาที ออกอากาศวันละ 3 ตอน
The 13 Ghosts of Scooby-Doo
ออกอากาศตั้งแต่วันที่ 7 กันยายน 1985 - 7 ธันวาคม 1985 (13 ตอน) ซึ่งมีเพียง 1 ซีซั่น ออกอากาศทางช่อง เอบีซี ออกอากาศวันละ 20 นาที
A Pup Named Scooby-Doo
ออกอากาศตั้งแต่วันที่ 10 กันยายน 1988 - 20 กรกฎาคม 1991 (28 ตอน) โดยแบ่งเป็น 3 ซีซั่น ออกอากาศทางช่อง เอบีซี ออกอากาศวันละ 30 นาที (เทปที่ออกอากาศเมื่อวันที่ 20 กรกฎาคม 1991 ออกอากาศวันละ 3 ตอน ตอนละ 7 นาที)
What's New, Scooby-Doo?
ออกอากาศตั้งแต่วันที่ 14 กันยายน 2002 - 21 กรกฎาคม 2006 (42 ตอน) โดยแบ่งเป็น 3 ซีซั่น ออกอากาศทางช่อง วอร์นเนอร์ บราเธอร์ เทเลวิชัน เน็ตเวิร์ค ออกอากาศวันละ 30 นาที
ไตรรัตน์ บุญสุข
ไตรรัตน์ บุญสุข (เกิด 11 มกราคม ค.ศ. 1993) เป็นนักยกน้ำหนักชาวไทย โดยเป็นผู้แทนประเทศในการแข่งขันยกน้ำหนัก ในการแข่งขันเวิลด์แชมเปี้ยนชิพส์ ในปี ค.ศ. 2014 ค.ศ. 2015 และในปี ค.ศ. 2017 ได้รับรางวัลเหรียญเงิน และการแข่งขันโอลิมปิกฤดูร้อน 2016
ทางหลวงแผ่นดินหมายเลข 3646
ทางหลวงแผ่นดินหมายเลข 3646 สายทดน้อย–หนองเอี่ยน (เขตแดนไทย/กัมพูชา)  เป็นทางหลวงแผ่นดินที่เชื่อมต่อระหว่างทางหลวงแผ่นดินหมายเลข 33 กับสะพานมิตรภาพไทย–กัมพูชา (บ้านหนองเอี่ยน–สตึงบท) โดยเริ่มต้นเส้นทางจากตำบลผักขะ อำเภอวัฒนานคร และสิ้นสุดที่ชายแดนประเทศกัมพูชา ตำบลท่าข้าม อำเภออรัญประเทศ จังหวัดสระแก้ว โดยถนนเปิดให้ใช้งานในปี พ.ศ. 2565
ประวัติ
ทางหลวงแผ่นดินหมายเลข 3646 สร้างขึ้นเพื่อรองรับการจราจรที่จะเพิ่มขึ้นเมื่อเปิดจุดผ่านแดนถาวรบริเวณบ้านหนองเอี่ยน โดยช่วยแบ่งเบาความหนาแน่นและการจราจรที่จะมุ่งหน้าไปยังจุดผ่านแดนถาวรบ้านคลองลึก โดยเฉพาะการขนส่งสินค้าที่จะแยกออกมาเพื่อขนส่งในเส้นทางจุดผ่านแดนนี้โดยเฉพาะ โดยแบ่งการก่อสร้างออกเป็น 2 ช่วง
ช่วงที่ 1 ทดน้อย–โคกสะแบง มี 2 ตอน ประกอบไปด้วย ตอนที่ 1 กิโลเมตรที่ 0+000 ถึงกิโลเมตรที่ 10+500 จากทางหลวงแผ่นดินหมายเลข 33 บรรจบทางหลวงแผ่นดินหมายเลข 3067 เป็นระยะทาง 10.5 กิโลเมตร และตอนที่ 2 กิโลเมตรที่ 10+500 ถึงกิโลเมตรที่ 25+211 จากหลวงแผ่นดินหมายเลข 3067 บรรจบทางหลวงหมายเลข 3586 เป็นระยะทาง 14.7 กิโลเมตร ภายใต้งบประมาณ 1,900,030,700 บาท เริ่มต้นก่อสร้างในปี พ.ศ. 2562 และแล้วเสร็จเปิดใช้งานในปี พ.ศ. 2565
รายละเอียดของเส้นทาง
ทางหลวงแผ่นดินหมายเลข 3646 เป็นมาตรฐานทางระดับชั้นพิเศษ มีขนาด 4 ช่องจราจร เกาะกลางเป็นแบบกดเป็นร่อง ผิวจราจรเป็นคอนกรีต กว้างช่องละ 3.50 เมตร ไหล่ทางด้านในกว้าง 1.50 เมตร ด้านนอกกว้าง 2.50 เมตร
ต้นไม้ตัดสินใจ
การเรียนรู้แบบต้นไม้ตัดสินใจ (decision tree learning) เป็นหนึ่งในวิธีการเรียนรู้ซึ่งใช้ในสถิติ, การเรียนรู้ของเครื่อง และการทำเหมืองข้อมูล โดยพิจารณาการสังเกตการแบ่งแยกข้อมูลโดยพิจารณาข้อมูล
ในการเรียนรู้ของเครื่อง (machine learning) ต้นไม้ตัดสินใจ เป็นโมเดลทางคณิตศาสตร์ที่ใช้ทำนายประเภทของวัตถุโดยพิจารณาจากลักษณะของวัตถุ บัพภายใน (inner node) ของต้นไม้จะแสดงตัวแปร ส่วนกิ่งจะแสดงค่าที่เป็นไปได้ของตัวแปร ส่วนบัพใบ (leaf node) จะแสดงประเภทของวัตถุ
ต้นไม้ตัดสินใจที่บัพใบแสดงถึงข้อมูลที่เป็นข้อมูลไม่ต่อเนื่อง (discrete values) จะเรียกว่าต้นไม้ตัดสินใจแบบจำแนก (classification trees) และต้นไม้ตัดสินใจที่บัพใบเป็นข้อมูลต่อเนื่อง (continuous values) จะเรียกว่าต้นไม้ตัดสินใจแบบถดถอย (regression trees)
ต้นไม้การตัดสินใจในการบริหารธุรกิจ เป็นแผนผังต้นไม้ช่วยในการตัดสินใจ โดยแสดงถึงมูลค่าของทรัพยากรที่จะใช้ ความเสี่ยงในการลงทุนและผลลัพธ์ที่มีโอกาสเกิดขึ้น ต้นไม้ตัดสินใจสร้างขึ้นเพื่อช่วยการตัดสินใจเพื่อใช้ในการสร้างแผนงาน นิยมใช้มากในการบริหารความเสี่ยง (risk management) ต้นไม้ตัดสินใจเป็นส่วนหนึ่งของทฤษฎีการตัดสินใจ (decision theory) และ ทฤษฎีกราฟ ต้นไม้ตัดสินใจเป็นวิธีการพื้นฐานอย่างหนึ่งสำหรับการทำเหมืองข้อมูล
ลักษณะของต้นไม้การตัดสินใจ
ต้นไม้การตัดสินใจจะทำการจัดกลุ่ม (classify) ชุดข้อมูลนำเข้าในแต่ละกรณี (Instance) แต่ละบัพ (node) ของต้นไม้การตัดสินใจคือตัวแปร (attribute) ต่างๆของชุดข้อมูล เช่นหากต้องการตัดสินใจว่าจะไปเล่นกีฬาหรือไม่ก็จะมีตัวแปรต้นที่จะต้องพิจารณาคือ ทัศนียภาพ ลม ความชื้น อุณหภูมิ เป็นต้น และมีตัวแปรตามซึ่งเป็นผลลัพธ์จากต้นไม้คือการตัดสินใจว่าจะไปเล่นกีฬารึเปล่า ซึ่งแต่ละตัวแปรนั้นก็จะมีค่าของตัวเอง (value) เกิดเป็นชุดของตัวแปร-ค่าของตัวแปร (attribute-value pair) เช่น ทัศนียภาพเป็นตัวแปร ก็อาจมีค่าได้เป็น ฝนตก แดดออก หรือการตัดสินใจว่าจะไปเล่นกีฬารึเปล่านั้นก็อาจมีค่าได้เป็นใช่ กับ ไม่ใช่ เป็นต้น การทำนายประเภทด้วยต้นไม้ตัดสินใจ จะเริ่มจากบัพราก โดยทดสอบค่าตัวแปรของบัพ แล้วจึงตามกิ่งของต้นไม้ที่กำหนดค่า เพื่อไปยังบัพลูกถัดไป การทดสอบนี้จะกระทำไปจนกระทั่งเจอบัพใบซึ่งจะแสดงผลการทำนาย
ต้นไม้ตัดสินใจนี้ใช้ทำนายว่าจะเล่นกีฬาหรือไม่ โดยพิจารณาจากลักษณะอากาศของวันนั้น โดยวัตถุที่ต้องการทำนายประเภท ประกอบด้วยลักษณะหรือตัวแปร 3 ตัว ได้แก่ ทัศนียภาพ ความชื้น และ กระแสลม ดังนั้น ถ้ากำหนดวันวันหนึ่งมีคุณลักษณะแสดงเป็นเวกเตอร์ เช่น [สภาพอากาศ=แดดออก, ความชื้น=สูง] การทำนายว่าจะเล่นกีฬาหรือไม่ จะเริ่มจากบัพราก โดยทดสอบค่าตัวแปร "สภาพอากาศ" ซึ่งมีค่าเท่ากับ "แดดออก" จึงไปทดสอบค่าตัวแปร "ความชื้น" ในบัพถัดไป ทำให้ได้ประเภทของวันนี้คือ "ไม่เล่นกีฬา"
ปัญหาที่เหมาะสมสำหรับต้นไม้การตัดสินใจ
เนื่องจากต้นไม้การตัดสินใจเป็นต้นไม้ที่แต่ละกิ่งที่ออกมาจากบัพแทนค่าของข้อมูลที่เป็นไปได้ในบัพนั้น เนื่องจากต้นไม้มีจำนวนกิ่งที่จำกัด ดังนั้นค่าของตัวแปรที่เป็นไปได้จึงต้องจำกัดด้วย จึงต้องมีจำนวนตัวแปรที่จำกัด และนอกจากนั้นยังบังคับว่าค่าของตัวแปรนั้นต้องไม่ต่อเนื่องด้วย โดยข้อมูลที่เข้ามานั้นอาจมีความผิดพลาดได้บ้าง โดยต้นไม้การตัดสินใจจะมีกระบวนการที่จะไม่นำความผิดพลาดนั้นมาพิจารณาเรียกว่าการตัดแต่งกิ่ง (post-pruning)
ขั้นตอนวิธีการสร้างต้นไม้การตัดสินใจ
ในปัจจุบันนั้นมีการพัฒนาขั้นตอนวิธี (algorithm) ในการสอน (training) ต้นไม้การตัดสินใจมากมาย ซึ่งส่วนมากมาจากวิธีพื้นฐานวิธีหนึ่งซึ่งเป็นการค้นหาแบบละโมภ (greedy search) จากบนลงล่าง (top-down) ชื่อว่า ID3 ซึ่งถูกพัฒนาโดย John Ross Quinlan ในปี 1986
เอนโทรปี (Entropy)
ID3 นั้นสร้างต้นไม้การตัดสินใจจากบนลงล่างด้วยการถามว่าลักษณะใด (ขอใช้คำว่าลักษณะแทนตัวแปรต้น) ควรจะเป็นรากของต้นไม้การตัดสินใจต้นนี้ และถามซ้ำๆไปเรื่อยๆเพื่อหาต้นไม้ทั้งต้นด้วยการเขียนโปรแกรมด้วยความสัมพันธ์แบบเวียนเกิด (recursion) โดยในการเลือกว่าลักษณะใดดีที่สุดนั้นดูจากค่าของลักษณะเรียกว่าเกนความรู้ (Information gain) ก่อนที่จะรู้จักเกนความรู้จะต้องนิยามค่าหนึ่งที่ใช้บอกความไม่บริสุทธิ์ของข้อมูลก่อน เรียกว่าเอนโทรปี (Entropy) โดยนิยามเอนโทรปีของต้นไม้การตัดสินใจในตัวในเซตของตัวอย่าง S คือ E (S) ดังนี้
เมื่อ
โดยสำหรับต้นไม้การตัดสินใจที่มีผลลัพธ์เป็นแค่เพียงค่าตรรกะ (boolean) ใช่กับไม่ใช่เหมือนกับที่ยกมาตอนต้นของบทความนั้น จะมีเอนโทรปีคือ
เมื่อพิจารณาเอนโทรปีแล้วจะเห็นว่าเอนโทรปีจะมีค่าอยู่ระหว่าง 0 กับ 1 โดยจะมีค่าเป็นศูนย์เมื่อทุกๆกรณีมีผลลัพธ์เพียงแบบเดียว เช่น ใช่ทั้งหมด หรือ ไม่ใช่ทั้งหมด และจะมีค่ามากขึ้นเมื่อเริ่มมีค่าที่แตกต่างกันมากขึ้น หรือจะพูดอีกนัยหนึ่งก็คือเอนโทรปีจะมีค่ามากขึ้นหากข้อมูลไม่บริสุทธิ์ และจะตัดสินใจได้ว่าผลลัพธ์จะเป็นอะไรเมื่อเอนโทรปีเป็น 0 เท่านั้น
เกนความรู้ (Information Gain)
ซึ่งจากการนิยามเอนโทรปีข้างต้น ทำให้เราสามารถนิยามลักษณะของตัวแปรต้นที่ดีได้ โดยตัวแปร A จะเป็นตัวแปรต้นที่ดีก็ต่อเมื่อหากว่าแบ่งข้อมูลตัวอย่าง (Example) ออกเป็นชุดๆมีจำนวนชุดตามจำนวนค่าของ A ที่เป็นไปได้เพื่อให้แต่ละกรณี (Instance) ในชุดนั้นมีค่า A เพียงค่าเดียวและค่าเฉลี่ยของเอนโทรปีของชุดข้อมูลที่ถูกแบ่งออก (partition) มานั้นต่ำที่สุด เรียกค่าคาดหวังของการลดลงของเอนโทรปีหลังจากข้อมูลถูกแบ่งด้วย A ว่าเกนความรู้ของ A นิยามโดย
การใช้ ID3 สอนต้นไม้การตัดสินใจ
เมื่อเราสามารถบอกความดีของตัวแปรต้นได้จึงสามารถนำไปช่วยในการหาต้นไม้การตัดสินใจด้วย ID3 ได้โดยมีกระบวนการดังนี้
นำมาเขียนเป็นรหัสเทียม (pseudo code) ได้ดังนี้ โดยยกตัวอย่างมาเฉพาะกรณีที่ตัวแปรตามมีแค่เพียงใช่กับไม่ใช่เท่านั้น
--
ID3 (Examples, Target_Attribute, Attributes)
ต้นไม้การตัดสินใจกับการค้นหาสมมติฐาน
ID3 สามารถมองได้ว่าเป็นการค้นหาสมมติฐาน (hypothesis) จากสเปซของสมมติฐานทั้งหมด (hypothesis space) โดยที่สมมติฐานทั้งหมดคือต้นไม้การตัดสินใจทั้งหมดที่เป็นไปได้จากลักษณะต่างๆที่กำหนดมา ID3 ค้นหาต้นไม้จากรูปแบบง่ายไปสู่รูปแบบที่ซับซ้อน (simple-to-complex) ทั่วสเปซดังรูปด้านบน เริ่มจากต้นไม้ที่ว่างเปล่า และใส่รายละเอียดไปเรื่อยๆเพื่อให้สอดคล้องกับชุดข้อมูลที่นำมาเรียนรู้มากยิ่งขึ้น ฟังก์ชันที่บอกแนวทางการเติบโตของต้นไม้คือเกนความรู้ เมื่อมอง ID3 ในมุมมองของการค้นหาแล้ว สามารถวิเคราะห์ประสิทธิภาพและข้อจำกัดได้ดังนี้
ประเด็นอื่นๆของต้นไม้การตัดสินใจ
การหลีกเลี่ยงการจำกัดอยู่กับตัวอย่างที่นำมาสอนมากเกินไป (overfit) ของต้นไม้การตัดสินใจ
ในหลายๆครั้งการเรียนรู้ด้วยต้นไม้การตัดสินใจทำให้ฟังก์ชันที่ได้ออกมาจำกัดอยู่กับข้อมูลที่นำมาสอน ตัวอย่างเช่น สมมติฐานสำหรับต้นไม้การตัดสินใจ h อัตราความถูกต้องในชุดที่นำมาสอนเป็น 90% แต่ในความเป็นจริงถูกต้อง 30% แต่สมมติฐานสำหรับต้นไม้การตัดสินใจ h' อัตราความถูกต้องในชุดที่นำมาสอนเป็น 70% แต่ในความเป็นจริงถูกต้อง 50% จะเรียนสมมติฐาน h ว่าโอเวอร์ฟิต (overfit)
การเข้ากันมากเกินไปของข้อมูลเกิดได้ดังตัวอย่างด้านบน ในตอนแรกต้นไม้ยังว่างเปล่าแล้วค่อยๆมีบัพเพิ่มมากขึ้นเรื่อยๆตามขั้นตอนวิธีการ ID3 ทำให้ความถูกต้องของข้อมูลในชุดที่นำมาเรียนรู้นั้นมากขึ้นเรื่อยๆตามลำดับ เมื่อพิจารณาความถูกต้องในข้อมูลจริงก็เพิ่มขึ้นด้วยเช่นกัน แต่เมื่อจำนวนบัพเพิ่มขึ้นถึงจุดหนึ่งความถูกต้องในข้อมูลจริงกลับลดลง เรียกเหตุการณ์นี้ว่าการเข้ากันมากเกินไป อาจเกิดจากการที่มีบางตัวแปรต้นที่ต้นไม้การตัดสินใจนำมาพิจารณาที่ไม่เกี่ยวข้อง หรือเกี่ยวข้องน้อยมากกับตัวแปรตาม เมื่อนำตัวแปรนี้มาพิจารณาด้วยจึงเกิดการแบ่งส่วนของข้อมูลเพิ่มจึ้นโดยไม่จำเป็น ทำให้เกิดเหตุการณ์ที่เรียกว่าการเข้ากันมากเกินไปขึ้น ซึ่งมีกระบวนการการแก้ไขเหตุการณ์นี้ได้ด้วยสองวิธีคือ
ซึ่งในกระบวนการตัดแต่งนั้นจะพิจารณาบัพในต้นไม้ว่าหากตัดบัพใดทิ้งแล้วความแม่นยำใน validating set ไม่ลดลงก็จะตัดทิ้งและจะตัดไปเรื่อยๆจนกว่าจะไม่สามารถตัดทิ้งตามเงื่อนไขได้อีก
การจัดการกับชุดข้อมูลที่นำมาเรียนรู้ที่ให้ค่าลักษณะของตัวแปรมาไม่ครบ
ในบางกรณีข้อมูลที่มีให้มีบางตัวขาดหายไป เช่น การวิเคราะห์โรคของผู้ป่วยอาจต้องใช้ผลเลือดในการวิเคราะห์ แต่ไม่สามารถหามาได้ จึงอาจต้องประมาณผลเลือดโดยการประมาณวิธีหนึ่งคือการใช้ผลเลือดที่คนส่วนใหญ่เป็นมากที่สุดซึ่งถูกใช้โดย Mingers (1989) หรืออีกวิธีคือการวิเคราะห์อัตราส่วนซึ่งถ่วงน้ำหนักการตัดสินใจในแต่ละอย่างด้วยสถิติที่ผ่านมา วิธีนี้ถูกนำมาใช้ใน C4.5 โดย Quinlan (1993)
การจัดการกับตัวแปรต้นที่มีค่าต่อเนื่อง
การจัดการกับตัวแปรต้นที่มีราคา
ในปัญหาบางอย่างการที่จะหาตัวแปรต้นมาพิจารณานั้นจำเป็นที่จะต้องลงทุน เช่น การที่จะตรวจสอบว่าผู้ป่วยเป็นโรครึเปล่าอาจต้องรู้ ความดัน อุณหภูมิ ข้อมูลของเลือด ฟิลม์เอ็กซเรย์ ซึ่งข้อมูลจะได้มาเมื่อเสียต้นทุนไปจำนวนหนึ่ง ดังนั้นในการนิยามความดีของตัวแปรต้นที่เหมาะสมสำหรับการสร้างต้นไม้การตัดสินใจจำเป็นที่จะต้องเอาอีกปัจจัยคือ ราคา เข้ามาร่วมพิจารณาด้วย ในปี 1990 Tan และ Schilimmer เสนอค่าความดีของตัวแปรต้นเพื่อใช้ประมวลผลกับการรับรู้ของหุ่นยนต์ผ่านทางเซนเซอร์คือ
เทศบาลเมืองจันทบุรี
เทศบาลเมืองจันทบุรี หรือ เมืองจันทบุรี เป็นเทศบาลเมืองแห่งหนึ่งในอำเภอเมืองจันทบุรี จังหวัดจันทบุรี เป็นองค์กรปกครองส่วนท้องถิ่นที่ตั้งศาลากลางจังหวัดจันทบุรี มีพื้ครอบคลุมตำบลตลาดและตำบลวัดใหม่ทั้งตำบล
ประวัติ
ได้จัดตั้งขึ้นตามพระราชกฤษฎีกาการจัดตั้งเทศบาลเมืองจันทบุรี เมื่อวันที่ 7 ธันวาคม 2478 มีเนื้อที่ 2.5 ตารางกิโลเมตร มีบ้าน จำนวน 5,272 หลัง มีหลวงประพนธ์ นฤวุฒิเป็นนายกเทศมนตรี เพื่อประโยชน์ในการบริหารกิจการเทศบาลได้เล็งเห็น ความสำคัญในรูปการบริหารราชการส่วนท้องถิ่นในระบบเทศบาลให้มีความเป็นประชาธิปไตย มากที่สุด จึงได้ดำเนินการขอขยายเทศบาล ออกไปอีก 7.75 ตารางกิโลเมตร ปัจจุบันเทศบาลเมืองจันทบุรีจึงมีเนื้อที่ทั้งสิ้น 10.25 ตารางกิโลเมตร รัฐบาลได้ตราพระราชกฤษฎีกา เปลี่ยนแปลงเขตเทศบาลเมืองจันทบุรี จังหวัดจันทบุรี ตั้งแต่วันที่ 6 กันยายน พ.ศ. 2527 ตามราชกิจจานุเบกษา ฉบับพิเศษ หน้า 1 เล่ม 101 ตอนที่ 120
ประชากรและชุมชน
เทศบาลเมืองจันทบุรีมีประชากร 23,130 คน ชาย 11,122 คน หญิง 12,008 คน มีชุมชนและจำนวนประชากรแยกตามตำบล (ตำบลวัดใหม่และตำบลตลาด) ดังนี้
ตำบลวัดใหม่มีประชากรทั้งหมด 8,760 คน ชาย 4,168 คน หญิง 4,592 คน มี 12 ชุมชน ได้แก่
ตำบาลตลาดมีประชากร 14,370 คน ชาย 6,954 คน หญิง 7,416 คน มี 4 ชุมชน
การขนส่ง
การขนส่งทางถนน ได้แก่ ถนนสุขุมวิทลากผ่านเขตเทศบาลเมืองจันทบุรี เชื่อมต่อกับเขตเทศบาลนครระยอง เมืองพัทยา เทศบาลเมืองชลบุรี และกรุงเทพมหานครทางทิศตะวันตกเฉียงเหนือ และไปทางทิศตะวันออกเฉียงใต้ผ่านเขตเทศบาลเมืองตราดและทางหลวงแผ่นดินหมายเลข 317 เชื่อมต่อเขตเทศบาลเมืองจันทบุรีกับเขตเทศบาลเมืองสระแก้ว
ทางหลวงท้องถิ่น
ทางหลวงท้องถิ่นที่เทศบาลเมืองจันทบุรีได้ลงทะเบียนกับกรมทางหลวงชนบทแล้ว ประกอบไปด้วย
กลศาสตร์ควอนตัม
กลศาสตร์ควอนตัม (quantum mechanics) เป็นสาขาหนึ่งในทฤษฎีรากฐานของฟิสิกส์ ที่มีความสามารถในการอธิบายผลการทดลองต่างๆ และถูกใช้แทนที่กลศาสตร์นิวตัน (หรือกลศาสตร์ดั้งเดิม) และ กลศาสตร์ไฟฟ้าของแม็กซ์เวลล์ (หรือทฤษฎีแม่เหล็กไฟฟ้า) ซึ่งกลศาสตร์ดั้งเดิมเหล่านี้ไม่สามารถใช้อธิบายปรากฏการณ์ในวัตถุที่มีขนาดเล็กกว่าอะตอม แต่กลศาสตร์ควอนตัมนั้นสามารถคำนวณได้แม่นยำมากกว่า โดยเฉพาะอย่างยิ่งเมื่อขนาดของวัตถุที่สนใจนั้นเล็กถึงขนาดอะตอม จึงกล่าวได้ว่ากลศาสตร์ควอนตัมนั้นเป็นรากฐานเบื้องต้นของฟิสิกส์ที่มีความสำคัญมากกว่ากลศาสตร์นิวตันและกลศาสตร์ไฟฟ้าของแม็กซ์เวลล์ หรือใกล้เคียงกับความจริงมากกว่านั่นเอง
กลศาสตร์ควอนตัมเริ่มในปี พ.ศ. 2443 เมื่อ มักซ์ พลังค์ ตีพิมพ์ทฤษฎีที่อธิบายถึงการปล่อยสเปกตรัมออกจากวัตถุดำ ซึ่ง 18 ปีต่อมา เขาได้รับรางวัลโนเบลสาขาฟิสิกส์
สำหรับความเกี่ยวเนื่องกับทฤษฎีทางฟิสิกส์อื่นๆ นั้น หากรวมสัมพัทธภาพพิเศษลงในกลศาสตร์ควอนตัม จะเรียกว่า พลศาสตร์ไฟฟ้าควอนตัม หรือทฤษฎีสนามควอนตัม
ในปัจจุบัน ถือได้ว่า กลศาสตร์ควอนตัม และ สัมพัทธภาพทั่วไป เป็นเสาหลักของฟิสิกส์ยุคใหม่ ซึ่งยังไม่มีผู้ใดสามารถรวมสองทฤษฎีนี้เข้าด้วยกันได้ แต่ทฤษฎีสตริงอาจเป็นคำตอบสำหรับปัญหานี้
แนวคิดพื้นฐาน
สถานะทางฟิสิกส์ที่สามารถทำนายได้อย่างแน่นอน (deterministic) ในกลศาสตร์แบบคลาสสิกจะถูกบรรยายในเชิงความน่าจะเป็น (probabilistic) แทนในกลศาสตร์ควอนตัม การทดลองที่มีค่าตั้งต้นเหมือนกันไม่จำเป็นต้องได้ผลการวัดในแต่ละครั้งเท่ากัน หรือกล่าวอีกนัยหนึ่งว่า ระบบทางควอนตัมจะยังไม่มีสถานะเป็นอย่างใดอย่างหนึ่งเว้นเสียแต่ว่าจะมีการวัดเกิดขึ้น โดยทั่วไป การกระจายตัวทางสถิติของผลการวัดจะเกี่ยวข้องโดยตรงกับฟังก์ชันคลื่นของระบบทางฟิสิกส์นั้น ๆ
อย่างไรก็ตาม ระบบทางควอนตัมมีความแตกต่างจากระบบสุ่มแบบคลาสสิก ตัวอย่างของในความแตกต่างที่สำคัญคือการพัวพันทางควอนตัม และการแทรกสอด
สูตรการแผ่รังสีของวัตถุดำ
เมื่อวัตถุถูกทำให้ร้อน มันจะปล่อยรังสีความร้อน ในรูปแบบของการแผ่รังสีแม่เหล็กย่านอินฟราเรด (ใต้แดง) เมื่อวัตถุกลายเป็นวัตถุแดงร้อน (red-hot) เราจะสามารถเห็นความยาวคลื่นสีแดงได้ แต่รังสีความร้อนส่วนใหญ่ที่แผ่ออกมายังคงเป็นอินฟราเรด จนกระทั่งวัตถุร้อนเท่ากับพื้นผิวของดวงอาทิตย์ (ประมาณ 6000 °C ที่ที่แสงส่วนใหญ่เป็นสีขาว)
สูตรการแผ่รังสีของวัตถุดำ เป็นผลงานแรกๆ ของทฤษฎีควอนตัม ในกลางคืน วันอาทิตย์ที่ 7 ตุลาคม พ.ศ. 2443 โดยพลังก์ มันมาจากรายงานของรูเบนส์ (Rubens) จากการค้นพบล่าสุดในการค้นหาอินฟราเรด คืนนั้นเองพลังก์เขียนสูตรลงบนโปสการ์ด รูเบนส์ ได้รับโปสการ์ดนั้นในเช้าวันถัดมา
เมื่อ
วันที่มีการค้นพบควอนตัม
จากการทดลอง พลังก์ค้นพบค่าของ h และ k ดังนั้นเขาสามารถรายงานในการประชุม the German Physical Society ในวันที่ 14 ธันวาคม พ.ศ. 2443 ที่ซึ่งการแจงหน่วย หรือ quantization (ของพลังงาน) ถูกเปิดเผยเป็นครั้งแรก ค่าของเลขอโวกาโดร (the Avogadro-Loschmidt number), จำนวนของโมเลกุลในโมล (mole) และหน่วยของประจุไฟฟ้า มีความถูกต้องมากขึ้นหลังจากนั้นจนถึงปัจจุบัน
ควอนตัม เอนแทงเกิลเมนต์
ควอนตัม เอนแทงเกิลเมนต์ ครั้งหนึ่งเคยถูกมองเป็นเรื่องซับซ้อนและลึกลับเกินกว่าจะเป็นจริงได้ มาปัจจุบันกำลังกลายเป็นเรื่องที่ตื่นเต้นมาก และมีแนวโน้มจะเป็นหนึ่งในหลักการสำคัญของเทคโนโลยีแห่งศตวรรษที่ 21 อนุภาคที่พัวพันกัน กำลังจะถูกใช้ในการสร้างระบบการสื่อสารที่เป็นความลับ อาจเป็นพื้นฐานของคอมพิวเตอร์ควอนตัมความเร็วสูงพิเศษ และแม้แต่เครื่อง "Teleportation" ในสไตล์ของภาพยนตร์ชุดสตาร์เทรค นักทฤษฎีในปัจจุบันคิดว่า เอนแทงเกิลเมนต์อาจเป็นปรากฏการณ์ค่อนข้างทั่วไปในธรรมชาติ ความคิดที่นำมาสู่ความเป็นไปได้ว่า เรากำลังอาศัยอยู่ในใยคอสมิกจริงๆ ที่เชื่อมโยงถึงกันและกัน ข้ามมิติของตำแหน่งและเวลา
การทะลุผ่านเชิงควอนตัม
การทะลุผ่านเชิงควอนตัม, เรียกอีกชื่อว่า tunneling (สหรัฐอเมริกา) เป็นปรากฏการณ์ทางกลศาสตร์ควอนตัม ที่ทำให้ฟังก์ชันคลื่นสามารถทะลุผ่านกำแพงศักย์ไปได้
ผู้เขียนบางคนก็จัดไว้ว่าการทะลุผ่านของฟังก์ชันคลื่นเพียงเล็กน้อยผ่านกำแพงโดยไม่มีการส่งผ่านไปยังอีกด้านเป็นปรากฏการณ์การทะลุผ่าน การทะลุผ่านเชิงควอนตัมนั้นไม่สามารถอธิบายได้ด้วยกลศาสตร์แบบดั้งเดิม เนื่องจากการทะลุผ่านกำแพงศักย์จำเป็นจะต้องใช้พลังงานจลน์
การทะลุผ่านเชิงควอนตัมมีบทบาทสำคัญในปรากฏการณ์ทางฟิสิกส์หลายๆอย่างเช่น นิวเคลียร์ฟิวชั่น นอกจากนี้ยังมีการนำไปใช้ในวงจร tunnel diode, การคำนวณเชิงควอนตัม และ scanning tunneling microscope
ปรากฏการณ์นี้ถูกทำนายไว้ในช่วงต้นศตวรรษที่ 20 และถูกยอมรับเป็น ปรากฏการณ์ทางฟิสิกส์ทั่วไปในช่วงกลางศตวรรษ
การทะลุผ่านเชิงควอนตัมนั้นสร้างข้อจำกัดให้กับขนาดของทรานซิสเตอร์เนื่องจากอิเล็กตรอนสามารถทะลุผ่านทรานซิสเตอร์ที่มีขนาดเล็กเกินไปได้
การทะลุผ่านสามารถอธิบายในเชิงของหลักความไม่แน่นอนของไฮเซนเบิร์ก นั้นคือวัตถุเชิงควอนตัมสามารถถูก รับรู้ ได้เป็นคลื่นหรือเป็นอนุภาคโดยทั่วไป หรือก็คือความไม่แน่นอนในพิกัดของอนุภาคทำให้อนุภาคพวกนี้ไม่เป็นไปตามกฎของกลศาสตร์ดั้งเดิมและเคลื่อนที่ในพื้นที่ได้โดยไม่จำเป็นต้องผ่านกำแพงศักย์(บางคนตีความตามหลักความไม่แน่นอนของไฮเซนเบิร์กว่าวัตถุอาจหยุดนิ่งอย่างสงบ หรือ อาจไม่เคลื่อนที่)
การทะลุผ่านเชิงควอนตัมอาจเป็นหนึ่งในกลไกของการสลายตัวของโปรตอน
กวางน้อย...แบมบี้ 2
กวางน้อย...แบมบี้ 2 (อังกฤษ:Bambi II) ออกฉายวันที่ 7 กุมภาพันธ์ ค.ศ. 2006 ซึ่งเป็นภาคต่อจากเรื่อง กวางน้อย...แบมบี้ กำกับโดย Brian Pimental เป็นภาพยนตร์ที่ระยะเวลาวันออกฉายระหว่างภาคแรกกับภาคต่อนั้นยาวนานมากที่สุดในโลก (The longest gaps between film sequels) ถึง 63 ปี 178 วัน โดยในภาคแรกนั้นออกฉายวันที่ 13 สิงหาคม ค.ศ. 1942
เนื้อเรื่องของภาพยนตร์นี้จะมีเรื่องราวอยู่ในช่วงกลางของภาคแรก ในเวลาที่แบมบี้เพิ่งจะสูญเสียแม่ไป แบมบี้จึงต้องไปอาศัยอยู่กับพ่อของเขา ซึ่งในภาพยนตร์ต้นฉบับนั้น ไม่ได้มีการเล่าถึงเรื่องราวในช่วงตอนนี้เอาไว้
ในช่วงแรกของการสร้าง ภาพยนตร์เรื่องนี้เดิมเคยมีชื่อว่า Bambi and the great prince of the forest แต่ภายหลังได้มีการปรับเปลี่ยนชื่อเรื่องเป็น Bambi II แทน
ในด้านผลตอบรับ ภาพยนตร์เรื่องนี้ทำยอดจำหน่าย DVDs ได้สูงถึง 2.6 ล้านชุด ในอเมริกาภายในสัปดาห์แรกของการวางจำหน่าย และได้รับรางวัล "Best Home Entertainment Production" ในงาน  Annual Annie Awards ครั้งที่ 34
มิสแกรนด์อินเตอร์เนชันแนล 2013
มิสแกรนด์อินเตอร์เนชันแนล 2013 (Miss Grand International 2013) เป็นการประกวดมิสแกรนด์อินเตอร์เนชันแนลครั้งที่ 1 เก็บตัวและทำกิจกรรมในกรุงเทพมหานคร และจังหวัดเชียงใหม่ ประเทศไทย กำหนดจัดประกวดรอบตัดสินในวันที่ 19 พฤศจิกายน พ.ศ. 2556 ณ อิมแพ็ค เมืองทองธานี นนทบุรี มีตัวแทนจากประเทศและดินแดนต่าง ๆ ทั่วโลกเข้าร่วมการประกวดในครั้งนี้ทั้งสิ้น 75 คน โดยผู้ชนะการประกวดมิสแกรนด์อินเตอร์เนชันแนลในครั้งนี้ คือ เยเนลิ ชาปาร์โร ตัวแทนจากปวยร์โตรีโก
ลำดับการประกาศชื่อ
{|
ผู้เข้าประกวด
75 ผู้เข้าประกวดที่ได้รับการยืนยัน:
การเข้าร่วมประกวดระดับนานาชาติในเวทีอื่น
ผู้เข้าประกวดที่เข้าร่วมประกวดในเวทีอื่นๆในระดับนานาชาติด้วย มีดังต่อไปนี้ :
ยานเสินโจว 6
ลูกเรือสำรอง
นี่ถือว่าเป็นการทะยานขึ้นฟ้าครั้งแรกของนักบินอวกาศทั้ง 2 คน ซึ่งลูกเรือทั้ง 2 ได้ เกริ่นนำกับชาวจีน และ สื่อมวลชนนานาชาติ ก่อนที่จะเริ่มภารกิจส่งยานประมาณ 5 ชั่วโมง ว่า เนี่ยไห่เซิ่งจะฉลองวันเกิดครบรอบ 41 ปีบนอวกาศ
หวงชุนผิง หัวหน้าผู้ออกแบบ ยานขนส่งลองมาร์ช 2 เอฟ ได้กล่าวเอาไว้ว่า นักบินที่จะขึ้นบินในภารกิจนี้ จะถูกคัดเลือก จาก 1 ใน 3 คู่ ซึ่งมีจากเดิมมีนักบินอวกาศ 5 คู่ที่ถูกฝึกมา แต่เมื่อ 1 เดือนก่อนที่จะมีภารกิจ คู่ที่ทำการทดสอบได้ผลแย่ที่สุด 2 คู่ ได้ถูกคัดตัวออกไปก่อนหน้านี้ ซึ่งในหนังสือพิมพ์ Ta Kung Pao มีรายงานไว้ว่า คู่ของนายเฟ่ยจวิ้นหลง กับ นายเนี่ยไห่เซิ่ง เป็น คู่ที่มีคะแนนนำ และเคยเป็นผู้ที่ถูกคัดเลือกใน 3 กลุ่มสุดท้ายในภารกิจ ยานเสินโจว 5 อีกด้วย
เทศมณฑลไถตง
เทศมณฑลไถตง เป็นเทศมณฑลที่ใหญ่เป็นอันดับ 3 ของประเทศไต้หวัน ตั้งอยู่บนชายฝั่งตะวันออกเฉียงใต้ของเกาะเป็นหลัก และยังรวมถึงเกาะลวี่เต่า (Green Island), เกาะหลานยฺหวี่ (Orchid Island), และเกาะเสี่ยวหลานยฺหวี่ (Lesser Orchid) มีเมืองหลวงชื่อ นครไถตง
ประวัติศาสตร์
ในปี 1887 สมัยราชวงศ์ชิง จังหวัดไถตงเป็นหนึ่งใน 4 จังหวัดของมณฑลไต้หวัน
หลังจากที่ญี่ปุ่นคืนไต้หวันให้กับสาธารณรัฐจีนเมื่อวันที่ 25 ตุลาคม 1945 ไถตงก็ได้รับการก่อตั้งเป็นเทศมณฑลหนึ่งในมณฑลไต้หวันเมื่อวันที่ 25 ธันวาคมในปีเดียวกัน
เขตการปกครอง
เทศมณฑลไถตงแบ่งการปกครองออกเป็น 1 นคร, 2 เมือง, 8 ตำบล และ 5 ตำบลชนพื้นเมืองภูเขา เทศมณฑลไถตงมีจำนวนตำบลชนพื้นเมืองภูเขามากเป็นอันดับ 2 ในไต้หวัน รองจากเทศมณฑลผิงตง เมืองหลวงของเทศมณฑลอยู่ที่นครไถตง ซึ่งเป็นที่ตั้งของรัฐบาลท้องถิ่นและสภาเทศมณฑล ผู้ว่าการเทศมณฑลไถตงคนปัจจุบัน คือ เหรา ชิ่งหลิง สังกัดพรรคก๊กมินตั๋ง
ศรัท สุ่มประดิษฐ
ศรัท สุ่มประดิษฐ (เกิด 17 เมษายน ค.ศ. 1994) เป็นนักยกน้ำหนักชาวไทย ศรัทได้รับรางวัลประเภทเหรียญทองจากการแข่งขันซีเกมส์ ค.ศ. 2013 ที่ประเทศพม่า และเคยเข้าร่วมการแข่งขันเอชียนเกมส์ 2014 และกีฬายกน้ำหนักในโอลิมปิกฤดูร้อน 2016 – รุ่น 94 กิโลกรัม ชาย
แมงมุมเพื่อนรัก (ภาพยนตร์การ์ตูน)
แมงมุมเพื่อนรัก (Charlotte's Web) เป็นภาพยนตร์แอนิเมชันที่สร้างจากหนังสือเด็กเรื่อง แมงมุมเพื่อนรัก ของอี.บี. ไวท์ ออกฉายครั้งแรกเมื่อวันที่ 1 กุมภาพันธ์ พ.ศ. 2516 กำกับโดย Charles A. Nichols & Iwao Takamoto สร้างและจัดจำหน่ายโดย พาราเมาท์ พิคเจอร์.
ในปี พ.ศ. 2546 พาราเมาท์ พิคเจอร์ ได้สร้างภาพยนตร์แอนิเมชันภาคต่อ ชื่อ Charlotte's Web 2: Wilbur's Great Adventure.
ชิดชนก พูลทรัพย์สกุล
ชิดชนก พูลทรัพย์สกุล (เกิด 4 พฤศจิกายน ค.ศ.1993)  เป็นนักยกน้ำหนักชาวไทย เคยร่วมการแข่งขันเวิลด์แชมป์เปี้ยนชิพส์ และได้รับเหรียญทองแดง 2 ครั้ง คือ ในปี ค.ศ. 2013 และ ค.ศ. 2014 และการแข่งขันเอเชียน แชมป์เปี้ยนชิพส์ ได้รับรางวัลเหรียญทองแดง ในปี ค.ศ. 2015
อลิเชีย คีส์
อลิเซีย คีส์ (Alicia Keys) หรือ อลิเซีย ออเกลโล คุก (Alicia J. Augello-Cook) เกิดเมื่อวันที่ 25 มกราคม ค.ศ. 1981 เป็นนักร้องแนวอาร์แอนด์บี ชาวอเมริกัน นับตั้งแต่มีอัลบั้มแรกในปี 2001 จนถึงปี 2007 เธอมียอดอัลบั้มที่ขายได้ทั่วโลกมากกว่า 20 ล้านก๊อปปี้
อัลบั้มแรก Songs In A Minor มีเพลงดังอย่าง ‘Fallin’ ขายได้มากกว่า 10 ล้านก๊อปปี้ทั่วโลก และทำให้เธอได้ 5 รางวัลแกรมมี่มาครอง (รวมทั้งรางวัลใหญ่คือ Best New Artist and Best R&B Album) ส่วนอัลบั้มชุดที่ 2 The Diary of Alicia Keys ขายได้มากถึง 7 รางวัลแผ่นเสียงทองคำขาว ได้รับ 4 รางวัลแกรมมี่ และมีเพลงฮิตอย่าง ‘If I Ain’t Got you’, ‘You Don’t Know My Name’ และ ‘Karma’ ต่อมาในปี 2005 อัลบั้ม ‘Unplugged’ ขายไปได้มากกว่า 2 ล้านก๊อปปี้
ประวัติ
อัลบั้มแรก "Song In A Minor" วางขายเดือนเมษายน ปี 2001 งานในอัลบั้มนี้ผสมผสานแนวเพลงไว้อย่างมากมาย ไม่ว่าจะเป็น R&B, Hip-Hop, Classic, และ Jazz ซึ่งวันแรกมียอดขายได้มากกว่า 50,000 แผ่น
ก้าวแรกแห่งความสำเร็จ อลิเซีย คีส์ เปิดตัวได้อย่างสวยงามกับซิงเกิ้ลแรก "Fallin" ที่ติดอันดับ 1 ในบิลบอร์ดนานถึง 6 สัปดาห์ ส่วนอัลบั้ม "Song In A Minor" ติดอันดับ 1 ตั้งแต่สัปดาห์แรกของการวางจำหน่าย ขายได้ 4 ล้านชุด (4 แพตตินัม) ในระยะเวลาเพียง 5 เดือนเท่านั้น
อัลบั้ม Song In A Minor ได้รับการลงคะแนนเสียงให้เป็นอัลบั้มยอดเยี่ยมแห่งปี 2001 โดยนิตยสาร Q, Mojo, Smash Hits, FHM, Blues&Soul, Mail on Sunday และเธอได้รับรางวัลแกรมมีเป็นครั้งแรกห้ารางวัล ตอนนั้นเธออายุ 20 ปี
อัลบั้มชุดที่ 2 "The Diary of Alicia Keys" เปิดตัวที่อันดับ 1 ในอเมริกาด้วยยอดขาย 618,000 ชุด มีเพลงฮิตติด Top10 อย่าง "You Don't Know My Name","Diary" และ "If I Ain't Got You" ในปี 2004 ยังได้รับรางวัล "Best R&B Video" เพลง "If I Ain't Got You" จากเวทีเอ็มทีวี วิดีโอ มิวสิก อวอร์ดส และ "Best R&B Video" ในเพลง "Karma" สำหรับปี 2005
ในปี 2005 เธอได้ออกอัลบั้ม MTV Unplugged ทางด้านชาร์ทอัลบั้มนี้เปิดตัวที่อันดับ 1 เปิดตัวด้วยเพลง "Unbreakable" ในอัลบั้มชุดนี้เธอถูกเสนอเข้าชิงรางวัลแกรมมี่ 4 สาขา
เธอออกผลงานเพลงธีมของภาพยนตร์ James Bond 007 ที่เป็นเพลงคู่ กับ Jack White (จากวง The White Stripes) ในเพลง “Another Way To Die” จาก James Bond ภาคล่าสุด “Quantum of Solace” ปลายปี2009 ได้ออกซิงเกิ้ลใหม่ คือ Doesn't Mean Anything เปิดตัวอันดับสูงสุดเท่าที่เคยทำมา คือ อันดับที่60 แต่อันดับกลับทำไม่ได้ไปมากกว่านี้จึงทำให้เพลงนี้เป็นซิงเกิลเปิดตัวประสบความสำเร็จน้อยสุดเท่าที่เคยมีมา
ในปี 2014 เธอได้ออกผลงานเพลงธีมของภาพยนตร์ ดิ อะเมซิ่ง สไปเดอร์-แมน: ผงาดอสูรกายสายฟ้า ได้ Kendrick Lamar มาแร็พช่วย และได้ Pharrell Williams มาโปรดิวช่วย ในเพลง “It's on Again”
แหล่งข้อมูลอื่น
1981
แมงมุมเพื่อนรัก 2
แมงมุมเพื่อนรัก 2 (Charlotte's Web 2) ออกฉายวันที่ 18 กุมภาพันธ์ พ.ศ. 2546 กำกับโดย Mario Piluso.
โอยันตา อูมาลา
โอยันตา โมเซส อูมาลา ตัสโซ (Ollanta Moisés Humala Tasso, เกิด 27 มิถุนายน พ.ศ. 2505 –) เป็นนักการเมืองและอดีตทหารชาวเปรู เคยดำรงตำแหน่งประธานาธิบดีเปรูระหว่างปี พ.ศ. 2554 จนถึง พ.ศ. 2559 เดิมเขามีแนวคิดทางการเมืองไปทางสังคมนิยมและชาตินิยมฝ่ายซ้าย ต่อมาเขามีแนวคิดแบบเสรีนิยมใหม่และมีจุดยืนแบบการเมืองสายกลางเมื่อเขาดำรงตำแหน่งประธานาธิบดี
เขาเกิดในครอบครัวที่เป็นนักการเมืองและนักเคลื่อนไหว บิดาของเขาชื่อไอแซก อูมาลา เป็นนักกฎหมายและทนายความ อูมาลาเข้ารับรัฐการเป็นทหารประจำกองทัพเปรูเมื่อ พ.ศ. 2524 และได้รับยศพันโท ในช่วงที่เขาเป็นทหารนั้น เขามีบทบาทอย่างมากในเหตุการณ์ความขัดแย้งภายในเปรู และเคยร่วมรบในสงครามเซเนปาซึ่งเกิดจากความขัดแย้งระหว่างประเทศเอกวาดอร์กับประเทศเปรู ในเดือนตุลาคม พ.ศ. 2543 เขาพยายามกระทำรัฐประหารรัฐบาลของอัลเบร์โต ฟูฆิโมริ แต่ไม่ประสบผลสำเร็จ ต่อมาเมื่อฟูฆิโมริหมดวาระ เขาจึงได้รับการนิรโทษกรรมและได้เข้ามารับรัฐการทหารอีกครั้ง
ใน พ.ศ. 2548 เขาเข้าสู้เส้นทางการเมืองและได้ก่อตั้งพรรคชาตินิยมเปรูและลงสมัครรับเลือกตั้งในการเลือกตั้งทั่วไปของเปรู พ.ศ. 2549 แต่ได้แพ้อาลัน การ์ซีอา นโยบายและการหาเสียงของเขาได้เป็นที่สนใจของนานาชาติและสื่อมวลชนเป็นอย่างมาก และถือเป็นความสำเร็จของการเมืองฝ่ายซ้ายในละตินอเมริกา ซึ่งเขาได้ลงสมัครรับเลือกตั้งอีกครั้งใน พ.ศ. 2554 และได้รับชัยชนะการเลือกตั้ง โดยสามารถเอาชนะเกย์โก ฟูฆิโมริ และดำรงตำแหน่งประธานาธิบดีจนถึงปี พ.ศ. 2559
ชัยชนะในการเลือกตั้งของเขาถูกมองว่ามีการแทรกแซงจากนายทุน และมีความกังวลว่าเขาจะดำเนินนโยบายแบบอูโก ชาเบซซึ่งเป็นอดีตประธานาธิบดีของประเทศเวเนซุเอลาและอาจดำเนินนโยบายแบบซ้ายจัดได้ ดังนั้นอูมาลาจึงเปลี่ยนจุดยืนทางการเมืองเป็นสายกลางเมื่อดำรงตำแหน่งประธานาธิบดี อย่างไรก็ดี ระหว่างเขาดำรงตำแหน่งประธานาธิบดีนั้นมีเรื่องอื้อฉาวและพบว่ามีการทุจริตทางการเมืองโดยเขาและภรรยาคือนาดีน เฮอร์เลเดีย ทั้งนี้เขายังถูกวิจารณ์จากนักอนุรักษ์สิ่งแวดล้อมจากนโยบายการสร้างเหมืองแร่อีกด้วย โดยวิจารณ์ว่าเขาไม่ได้ทำตามสัญญาที่หาเสียงไว้ว่าจะดำเนินนโยบายควบคุมการทำเหมืองแร่ในเปรูรวมถึงบริษัทผู้สัมปทาน
หลังพ้นตำแหน่งประธานาธิบดี ใน พ.ศ. 2560 เขาถูกทางการเปรูจับกุมข้อหาทุจริตทางการเมือง ต่อมาอูมาลากลับมาลงสมัครรับเลือกตั้งในการเลือกตั้งทั่วไปของเปรู พ.ศ. 2564 แต่เขาได้รับคะแนนเสียงเพียงร้อยละ 1.5 และไม่ได้รับเลือกตั้ง
12 มกราคม
วันที่ 12 มกราคม เป็นวันที่ 12 ของปี ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 353 วันในปีนั้น (354 วันในปีอธิกสุรทิน)
สมาพันธ์สภาวิชาชีพแห่งประเทศไทย
สมาพันธ์สภาวิชาชีพ เป็นกลุ่มเครือข่ายของสภาวิชาชีพ ได้แก่ แพทยสภา  สภาการพยาบาล  สภาเภสัชกรรม    สภาเทคนิคการแพทย์  สภากายภาพบำบัด ทันตแพทยสภา  สภาวิศวกร  สภาสถาปนิก และยังเตรียมเชิญสภาทนายความ สภาวิชาชีพวิทยาศาสตร์และเทคโนโลยี  และสภาวิชาชีพอื่น ๆ เข้าร่วมด้วย
วัตถุประสงค์
สมาพันธ์สภาวิชาชีพแห่งประเทศไทย มีวัตถุประสงค์เพื่อมีส่วนร่วมในการพัฒนาประเทศ โดยการให้ข้อเสนอแนะแก่องค์กรรัฐ เอกชน ในด้านการประกอบวิชาชีพ เพื่อสาธารณประโยชน์ ส่งเสริมจริยธรรม คุณธรรมผู้ประกอบวิชาชีพในสายงานวิชาชีพ
ฤดูพายุไซโคลนภูมิภาคออสเตรเลีย พ.ศ. 2563–2564
'''ฤดูพายุไซโคลนภูมิภาคออสเตรเลีย พ.ศ. 2563–2564''' เป็นฤดูกาลในอดีตที่เคยมีการก่อตัวของพายุหมุนเขตร้อน ภายในมหาสมุทรอินเดียและมหาสมุทรแปซิฟิก ที่ระหว่าง 90°ตะวันออก ถึง 160°ตะวันออก โดยฤดูกาลนี้ได้เริ่มนับอย่างเป็นทางการ ในวันที่ 1 พฤศจิกายน พ.ศ. 2563 และไปสิ้นสุดในวันที่ 30 เมษายน พ.ศ. 2564 อย่างไรก็ตาม พายุหมุนเขตร้อนสามารถก่อตัวได้ตลอดเวลาตั้งแต่ 1 กรกฎาคม พ.ศ. 2563 ถึง 30 มิถุนายน พ.ศ. 2564 และจะถูกนับรวมในฤดูกาลนี้ด้วย ในระหว่างฤดูกาล พายุหมุนเขตร้อนจะถูกติดตามอย่างเป็นทางการโดยสำนักอุตุนิยมวิทยาออสเตรเลีย (BOM), สำนักอุตุนิยมวิทยา สภาพภูมิอากาศ และธรณีฟิสิกส์แห่งอินโดนีเซีย (BMKG) ในจาการ์ตา ประเทศอินโดนีเซีย และศูนย์บริการสภาพอากาศแห่งชาติปาปัวนิวกินี ในพอร์ตมอร์สบี ส่วนศูนย์เตือนไต้ฝุ่นร่วมของกองทัพเรือสหรัฐ (JTWC) ในรัฐฮาวาย สหรัฐ และศูนย์บริการทางอุตุนิยมวิทยาแห่งชาติอื่น ๆ ประกอบด้วย เมทเซอร์วิซแห่งประเทศนิวซีแลนด์, เมเตโอ-ฟร็องส์แห่งประเทศฝรั่งเศสบนเกาะเรอูนียง และกรมอุตุนิยมวิทยาฟีจี ก็ต่างเฝ้าติดตามส่วนของแอ่งในระหว่างฤดูกาลด้วยแบบไม่เป็นทางการ
สำนักอุตุนิยมวิทยา
ตั้งแต่ปี พ.ศ. 2551–52 มีรายชื่อพายุเพียงชุดเดียวที่สำนักอุตุนิยมวิทยาออสเตรเลียประกาศใช้ โดยสำนักอุตุนิยมวิทยาออสเตรเลียได้แบ่งศูนย์เตือนภัยพายุหมุนเขตร้อนในประเทศออสเตรเลียออกเป็นสามศูนย์ ได้แก่ ศูนย์เพิร์ท, ศูนย์ดาร์วิน และศูนย์บริสเบน โดยมีหน้าที่ตรวจสอบพายุหมุนเขตร้อนทั้งหมดที่ก่อตัวในภูมิภาคออสเตรเลีย รวมถีงทำหน้าที่ออกคำแนะนำพิเศษให้ทั้งพื้นที่รับผิดชอบของ TCWC จาการ์ตาหรือ TCWC พอร์ตมอร์สบีด้วย โดยในฤดูกาลนี้ ชื่อพายุในรายการของออสเตรเลีย ถูกนำมาใช้ 7 ชื่อ
TCWC จาการ์ตา
ศูนย์เตือนพายุหมุนเขตร้อนในจาการ์ตา ทำการติดตามพายุหมุนเขตร้อนในขอบเขตตั้งแต่เส้นศูนย์สูตรลงไปทางใต้ถึงเส้นขนานที่ 11 องศาใต้ และระหว่างเส้นเมริเดียนที่ 90 องศาตะวันออกไปจนถึง 145 องศาตะวันออก เมื่อพายุดีเปรสชันเขตร้อนใดทวีกำลังเป็นพายุไซโคลนในขอบเขตรับผิดชอบของ JTWC จาการ์ตานี้ พายุลูกนั้นจะได้รับชื่อจากทางศูนย์ฯ โดยในฤดูกาลนี้ ชื่อพายุในรายการของ TCWC จาการ์ตา ถูกนำมาใช้ 1 ชื่อ
TCWC พอร์ตมอร์สบี
พายุหมุนเขตร้อนที่ก่อตัวขึ้นในระหว่างขอบเขตตั้งแต่เส้นศูนย์สูตรลงไปทางใต้จนถึงเส้นขนานที่ 11 องศาใต้ และระหว่างเส้นเมริเดียนที่ 151 องศาตะวันออกไปทางตะวันออกจนถึงเส้นเมริเดียนที่ 160 องศาตะวันออก จะได้รับชื่อจากศูนย์เตือนพายุหมุนเขตร้อนในพอร์ตมอร์สบี ประเทศปาปัวนิวกินี บริเวณนี้บริเวณที่พบการก่อตัวของพายุหมุนเขตร้อนได้ยาก และไม่มีพายุหมุนเขตร้อนก่อตัวและมีกำลังขึ้นจนได้รับชื่อมาตั้งแต่ปี พ.ศ. 2550 แล้ว โดยในฤดูกาลนี้ ไม่มีชื่อพายุในรายการของ TCWC พอร์ตมอร์สบี ถูกนำมาใช้เลย
แค้น
แค้น (Nobody's happy if I'm not) เป็นละครโทรทัศน์ไทยแนวดราม่า-จิตวิทยา ดัดแปลงจากบทประพันธ์เรื่อง พรหมจารีสีดำ ของชลาลัย ผลิตโดย ทอง เอ็นเตอร์เทนเม้นท์ โดยผู้จัด แอน ทองประสม กำกับการแสดงโดย กิตติศักดิ์ ชีวาสัจจาสกุล นำแสดงโดย ณฐพร เตมีรักษ์, ทักษอร ภักดิ์สุขเจริญ, ณภัทร เสียงสมบุญ, พุฒิชัย เกษตรสิน, ปรมะ อิ่มอโนทัย, พฤฒิชัย รวยฟูพันธ์ ออกอากาศทุกวันพุธ-พฤหัสบดี เวลา 20.30 - 22.00 น. เริ่มตอนแรกวันพุธที่ 7 มิถุนายน พ.ศ. 2566 ทางช่อง 3
เช อเล็กแซนเดอร์
เช อเล็กแซนเดอร์ เกิดเมื่อวันที่ 17 มกราคม ค.ศ. 1979 ที่โดเนตสค์ ประเทศยูเครน เป็นนักแสดงในประเทศออสเตรเลีย
ปัจจุบัน เช อเล็กแซนเดอร์อาศัยอยู่ในซิดนีย์ รัฐนิวเซาท์เวลส์
ทรามวัยกับไอ้ตูบ 2
ทรามวัยกับไอ้ตูบ 2 ตอนสแคมป์ทายาทตระกูลแทรมพ์ (Lady and the Tramp II: Scamp's Adventure) ออกฉายวันที่ 27 กุมภาพันธ์,พ.ศ. 2544 กำกับโดย Darrell Rooney และ Jeannine Rousse.
สมศักดิ์ รินนายรักษ์
สมศักดิ์ รินนายรักษ์  (ชื่อเล่น: หนุ่ม) เป็นผู้ชนะจากรายการ เดอะวอยซ์ไทยแลนด์ เสียงจริง ตัวจริง ปีที่ 3  โดยอยู่ทีมโค้ชเจนนิเฟอร์ คิ้ม หลังจบรายการได้เซ็นสัญญาเป็นนักร้องในสังกัด i am ตั้งแต่ปี พ.ศ. 2558 จนถึงปัจจุบัน
ประวัติ
สมศักดิ์ รินนายรักษ์ เกิดเมื่อวันเสาร์ที่ 15 สิงหาคม พ.ศ. 2535 ภูมิลำเนาอยู่ที่ อ.แม่ลาว จ.เชียงราย เป็นลูกคนเดียวของครอบครัว
สมศักดิ์จบการศึกษาระดับประถมศึกษาที่โรงเรียนอนุบาลจอมหมอกแก้ว และสำเร็จการศึกษาในระดับมัธยมศึกษา ณ โรงเรียนแม่ลาววิทยาคม อ.แม่ลาว จ.เชียงราย ปัจจุบันกำลังศึกษาอยู่ที่ มหาวิทยาลัยเทคโนโลยีราชมงคลล้านนา เชียงราย ในระหว่างที่เรียน สมศักดิ์ก็ทำงานพาร์ทไทม์ที่ร้านเคเอฟซี
สมศักดิ์เริ่มร้องเพลงอย่างจริงจัง ขณะที่เรียนอยู่ในมหาวิทยาลัย โดยตอนนั้นยังคงร้องเพลงกับเพื่อนตามร้านอาหารต่าง ๆ และเพื่อน ๆ ได้แนะนำสมศักดิ์ให้ไปประกวดในรายการเดอะวอยซ์ จึงเป็นจุดเริ่มต้น
ลอตเตโนะโอะโมะชะ!
ลอตเตโนะโอะโมะชะ! คือ ซีรีส์การ์ตูนญี่ปุ่นที่เขียนขึ้นโดยยูอิ ฮะงะ เรื่องราวเกี่ยวกับชายหนุ่มคนหนึ่งที่ชื่อ นาโอยะ ที่ต้องเข้าไปพัวพันกับโลกแห่งเวทมนตร์ โดยการถูกซื้อตัวจากจูดิธ เสนาธิการทหารหญิง  เพื่อให้เข้ามาอยู่ในฮาเร็มขององค์หญิงอัสตาล็อตเต้เพื่อดูดเมล็ดพันธุ์แห่งชีวิต ล็อตเต้ โนะ โอโมะจะ! นั้นเริ่มตีพิมพ์ในนิตยสาร เดงเกะคิ มาโอ ในเดือนกรกฎาคม พ.ศ. 2550 เป็นต้นมา และได้ตีพิมพ์รวมเล่มโดย ASCII Media Works ต่อมาในปี พ.ศ. 2554 การ์ตูนเรื่องนี้ได้รับการนำมาทำเป็นแอนิเมชั่น ภายใต้ชื่อ อัสตาล็อตเต้ โนะ โอโมะจะ! (アスタロッテのおもちゃ!?, ของเล่นของอัสตาล็อตเต้!) อำนวยการผลิตโดย ไดโอเมเดีย สตูดิโอ ภายใต้การกำกับของ ฟุมิโตชิ โออิซากิ และเริ่มออกอากาศตั้งแต่วันที่ 10 เมษายน พ.ศ. 2554
เนื้อเรื่อง
กล่าวถึงองค์หญิงแห่งอิควาร์แลนด์ อัสตาล็อตเต้ อิควาร์ ที่มีพระชันษาเพียง 10 พรรษาเท่านั้น และเป็นซักคิวปัส หรือ ปีศาจแฝงฝัน ที่ต้องสร้างฮาเร็มหนุ่มเพื่อรักษาชีวิตของตนเอง แต่ทว่า เธอนั้นเกลียดผู้ชาย เพราะความหลังของเธอที่น้อยใจผู้เป็นพระชนนี ของเธอ ที่หลับนอนกับชายในฮาเร็มจนลืมเธอ ว่าได้เรียกเธอเข้าไปนอนด้วย จึงแยกจากพระชนนีเพื่อมาอยู่ตัวคนเดียว ในแถบชนบทของอิควาร์แลนด์
และด้วยเหตุที่ องค์หญิงอัสตาล็อตเต้ เกลียดผู้ชาย แต่ จูดิธ เสนาธิการทหารหญิง ที่คะยั้นคะยอให้องค์หญิงสร้างฮาเร็มเพื่อดูดเมล็ดพันธุ์แห่งชีวิตจากผู้ชาย (มิฉะนั้นซัคคิวปัสจะถึงแก่ความตาย) ประกอบกับที่ได้รับทราบมาว่า บุรุษที่เป็นมนุษย์นั้นหายากในแผ่นดินของเอลฟ์ จึงบัญชาออกมาว่าองค์หญิงจะยอมดูดเมล็ดพันธุ์แห่งชีวิตจากมนุษย์เท่านั้น ซึ่งทำให้จูดิธเดินทางไปยังโลกด้วยต้นไม้แห่งโลก(มิดการ์ด) และนำตัวชายหนุ่มที่ชื่อ นาโอยะ ที่เป็นมนุษย์กลับมายังอิควาร์แลนด์ เพื่อเข้าเป็นสมาชิกคนแรกในฮาเร็มของ องค์หญิงอัสตาล็อตเต้ โดยตำแหน่งของเขาคือ "ของเล่น"
ตัวละครหลัก
และที่สำคัญ เธอไม่เคยคิดมาก่อนว่า โทฮาระ อาสึนะ ที่เป็นเพื่อนรักที่สุดของเธอ จะเป็นพี่สาวต่างบิดาของเธอ ในนาม อัสฮาริเอ็ตต์ อิควาร์
รางวัลภาพยนตร์ไทย ชมรมวิจารณ์บันเทิง ครั้งที่ 28
รางวัลภาพยนตร์ไทย ชมรมวิจารณ์บันเทิง ครั้งที่ 28 เป็นรางวัลที่มอบให้แก่บุคลากรในวงการภาพยนตร์ไทย จัดโดยชมรมวิจารณ์บันเทิง โดยพิจารณาจากภาพยนตร์ไทยที่เข้าฉายในปี พ.ศ. 2562 จำนวน 53 เรื่อง แต่เดิมกำหนดจัดงานประกาศผลในวันที่ 18 มีนาคม พ.ศ. 2563 ณ ห้องมัฆวานรังสรรค์ สโมสรทหารบก ถนนวิภาวดีรังสิต กรุงเทพมหานคร แต่เนื่องจากสถานการณ์การแพร่ระบาดของไวรัสโคโรนาในประเทศไทย ทำให้ต้องเลื่อนการจัดงาน และมอบรางวัลในวันที่ 21 กรกฎาคม ตามสถานที่การจัดงานเดิม
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล
สำหรับผู้ได้รับรางวัลแสดงเป็น ตัวหนา